25 मई को बीपीएससी की 48वीं से 52वीं की होने वाली प्रारंभिक परीक्षा अपने तय शिड्यूल के मुताबिक होगी। बीपीएससी की परीक्षा के पत्र के नाम पर शुक्रवार को बाजार में डेढ़ लाख रुपए में पर्चा बेचे जाने की हिन्दुस्तान में छपी खबर के बाद छात्रों में शनिवार को दिनभर असमंजस की स्थिति रही। इसको लेकर बीपीएससी दफ्तर में भी काफी गहमागहमी रही। आयोग ने शनिवार की देर शाम तक न तो प्रश्न-पत्र के लीक होने के मामले को सही ठहराया और न ही गलत। इस कारण इस मामले में ऊहापोह की स्थिति बनी रही।ड्ढr ड्ढr हालांकि बिहार लोक सेवा आयोग के अध्यक्ष अशोक कुमार चौधरी ने कहा कि परीक्षा केन्द्रों पर जबतक प्रश्न-पत्र के सेट नहीं खुलते तबतक कुछ नहीं कहा जा सकता। उन्होंने कहा कि प्रश्न-पत्र की गोपनीायता ऐसी होती है कि कोई नहीं जानता कि अंदर में क्या है। उन्होंने रविवार को तय समय पर परीक्षा होने की बात कही। इधर शनिवार को इस मामले का खुलासा होने के बाद सुबह से देर शाम तक हिन्दुस्तान कार्यालय और संवाददाताओं के फोन और मोबाइल की घंटियां बजती रहीं। परीक्षार्थी यह जानना चाह रहे थे कि परीक्षा होगी या नहीं। ऐसे परीक्षार्थी जिनका परीक्षा केन्द्र दूरस्थ जिलों में पड़ा है वे इस संदर्भ में ज्यादा जानकारी को उत्सुक थे। उन्हें अंदेशा था कि परीक्षा देने जाएं और पता चले कि परीक्षा रद्द हो गई। खासकर महिला परीक्षार्थी इस आशंका को लेकर ज्यादा बेचैन दिखीं।ड्ढr ड्ढr गोपनीय ढंग से गुरुवार से बेचे जा रहे प्रश्न-पत्र असली हैं या नकली इसका खुलासा तो रविवार को परीक्षा प्रारंभ होते ही हो जाएगा पर इसे बेचने वाले परीक्षा के पूर्व ही करोड़पति बन गए। सूत्रों के अनुसार बिहार और झारखंड में इन तीन दिनों के बीच इस प्रश्न-पत्र के नाम पर डेढ़ करोड़ रुपए से ज्यादा की उगाही की गई। इसके अलावा जिन परीक्षार्थियों ने इसे खरीदा उन्होंने भी अपनी लागत पूंजी वापस पाने के उद्देश्य से इसकी फोटो कॉपी बेची।ड्ढr ड्ढr अनुमान लगाया जा रहा है कि चालीस प्रतिशत परीक्षार्थियों के पास इस प्रश्न-पत्र की छाया प्रति पहुंच चुकी है। ऐसे परीक्षार्थी जिन्होंने भारी रकम खर्च कर ये प्रश्न-पत्र खरीदे उनके लिए दोनों स्थिति में माथा पीटने की बारी होगी। अगर प्रश्नपत्र नकली निकला तब जोर का झटका और सही निकला तो परीक्षा रद्द।